Diari Oficial de la Generalitat Valenciana


Sumari del DOGV 6012, del 13-05-2009 (2009/5113)

Informació pública de l'aprovació definitiva del Projecte de canalització del Barranc del Sol a Castelló de la Plana.
---------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5113


Data del document
:   28-04-2009

Organisme emissor
:   Institut Valencià d'Habitatge, SA

Tipus de document
:   Informació Pública

Descriptors 

:   * Castelló de la Plana
    * pla d'urbanisme

Informació pública de l'aprovació definitiva del Projecte de canalització del Barranc del Sol a Castelló de la Plana. [2009/5113]  
De conformitat amb el que establix l'article 273.4 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística, es publica la Resolució del conseller de Medi Ambient, Aigua, Urbanisme i Habitatge, de data 15 d'abril de 2009 per la que s'aprova definitivament del Projecte de canalització del Barranc del Sol a Castelló de la Plana.  
Resolució del conseller de Medi Ambient, Aigua, Urbanisme i Habitatge per la qual s'aprova definitivament el Projecte de canalització del Barranc del Sol a Castelló de la Plana.  
Vista la proposta de la directora general d'Habitatge i Projectes Urbans, a instàncies de l'IVVSA, documentació relativa al Projecte de canalització del Barranc del Sol a Castelló de la Plana, i en consideració als següents,   
Antecedents de fet  
Primer. L'Institut Valencià d'Habitatge, SA (IVVSA), empresa pública de la Generalitat, adscrita a la Conselleria de Medi Ambient, Aigua, Urbanisme i Habitatge, va subscriure, el 21 de maig de 2003, Protocol de Col·laboració amb l'Ajuntament de Castelló de la Plana, per a la realització d'actuacions encaminades a la planificació urbanística, gestió i execució d'àmbits de sòl classificat com no urbanitzable pel PGOU vigent en eixe moment, identificats com a Sector nord-oest i Sector nord-est. El referit document comprenia també el conjunt d'accions necessàries perquè, des del sector públic, s'oferisquen parcel·les urbanitzades a preu taxat, destinades a la construcció de vivendes acollides a algun règim de protecció pública.  
El 12 de novembre de 2003, es va formalitzar Addenda al Protocol de Col·laboració de 21 de maig d'eixe mateix any, en la que es va fer constar que l'Ajuntament de Castelló de la Plana establiria l'ordenació urbanística estructural dels indicats Sectors, para de passar a ser classificats com a sòl urbanitzable residencial, sense ordenació detallada, per mitjà de la corresponent modificació puntual del seu PGOU.  
El 28 de gener de 2004, es va celebrar Conveni de Col·laboració entre el IVVSA i l'Ajuntament de Castelló de la Plana, en el que es va establir definitivament la fórmula de col·laboració entre els mateixos, pel que fa a la realització de les actuacions urbanístiques ja arreplegues en els anteriors documents.  
Segon. L'Ajuntament de Castelló de la Plana va tramitar la modificació del Pla General núm. 06, relativa a la reclassificació de les àrees de reserva de Sòl No Urbanitzable Comú, objecte del Conveni de Col·laboració, per a la creació de sòl destinat a vivendes protegides i obtenció de sòl dotacional, que va ser aprovada definitivament, el 9 de setembre de 2005, per resolució del conseller de Territori i Habitatge (BOP de Castelló núm. 150, de 15 de desembre de 2005).  
Entre les condicions de connexió, establides en l'esmentada modificació, per al Sector de sòl urbanitzable residencial 27 SUD es troba la relativa a la canalització del Barranc de Sol davall Cuadra Segona i el del Barranc dels Canters.  
Tercer. El IVVSA, com a empresa pública dependent de la Generalitat Valenciana, adscrita a la Conselleria de Medi Ambient, Aigua, Urbanisme i Habitatge, fent ús de les facultats que té atribuïdes en virtut de l'article 89 de la Llei 16/2005, de 30 de desembre, de la Generalitat, Urbanística Valenciana (LUV) per a elaborar i promoure per Gestió Directa Autonòmica Plans Parcials i Programes, va redactar el Pla Parcial del Sector 27 del Pla General de Castelló, que establix l'ordenació detallada del dit àmbit i el Programa per al Desenvolupament d'Actuació Integrada (PAI) en l'àmbit de la Unitat d'Execució, única delimitada, del Sector 27. L'aprovació definitiva del Programa del Sector 27, que incorpora el Pla Parcial i Projecte d'Urbanització, es va produir en virtut de Resolució del conseller de Territori i Habitatge, de 12 de juny de 2007.   
Quart. En virtut de resolució del conseller de Medi Ambient, Aigua, Urbanisme i Habitatge, de 28 de novembre de 2007, es va acordar aprovar definitivament el Pla Especial denominat Pla director de Xarxa d'Evacuació d'Aigües Pluvials en la Zona Nord-oest de Castelló, que havia sigut prèviament objecte d'informe favorable per part de la Confederació Hidrogràfica del Xúquer. L'indicat instrument de planejament, s'ha tramitat amb la finalitat de poder dur a terme una nova canalització de pluvials i d'esta manera complementar el PGOU de Castelló, així com l'Estudi d'Inundabilidad, presentat anteriorment a fi de la modificació núm. 6 del PGOU.   
Quint. Pel que fa al Barranc del Sol, el desaigüe natural del qual ha desaparegut, l'Ajuntament de Castelló va proposar la intercepció del Barranc al seu pas per la Carretera de Borriol i el seu entroncament amb el Riu Sec aigües dalt del pont de l'Avd. Cardenal Costa. D'esta manera es va elaborar el Projecte de canalització del Barranc del Sol, que, promogut per l'Institut Valencià d'Habitatge, SA, s'ha tramitat com a documentació complementària del Programa per al Desenvolupament d'Actuació Integrada de la Unitat d'Execució del Sector 27. El projecte definix i desenvolupa tècnicament la solució plantejada pel Pla director.  
El projecte de canalització del Barranc del Sol compta amb informe favorable dels servicis tècnics municipals, tal com consta en escrit de 18 de juny de 2007.  
El tràmit d'exposició pública del Projecte de canalització del Barranc del Sol es va dur a terme en virtut d'acord de la directora general d'Habitatge i Projectes Urbans, de 23 de gener de 2008, procedint-se a la publicació dels corresponents anuncis, en el DOCV núm. 5794, de 27.06.2008 i en el periòdic La Razón, de 30 de juny de 2008.  
El referit projecte de construcció de canalització conté una separata en què s'arreplega la relació de béns afectats per les obres i aquells respecte dels quals hauria de plantejar-se una ocupació temporal de terrenys, a fi de facilitar el procediment constructiu de les obres. La informació pública del mencionat projecte va ser notificada de forma individualitzada als titulars de terrenys afectats pel mateix, sense que pels mateixos s'hagen formulat al·legacions.  
Fonaments de dret  
I. La Generalitat, a través d'empreses de capital íntegrament públic, en exercici de les seues competències sectorials, pot promoure, per Gestió Directa, l'execució d'actuacions urbanístiques, en aplicació del que disposen els articles 22.2, 117.4, 119.2 i 89 de la LUV.  
II. La tramitació de Programes d'Actuacions Integrades d'execució directa i de la seua documentació complementària, com és el Projecte de canalització del Barranc del Sol, a càrrec d'administració no municipal, està subjecta a les mateixes normes que per als Plans Especials es fixen en l'article 96 LUV, que es remet al 83, amb aplicació del procediment de tramitació d'urgència de l'article 100 de l'esmentada llei.   
Pel que fa a l'aprovació, és aplicable l'article 273 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística -ROGTU- segons redacció donada pel Decret 36/2007, de 13 d'abril, segons el qual, conclosos els tràmits d'exposició pública i contestació d'al·legacions, procedirà la seua aprovació.   
III. La competència del conseller de Medi Ambient, Aigua, Urbanisme i Habitatge per a aprovar el Projecte de canalització del Barranc del Sol, deriva de les atribucions que li atorga l'article 6, e) del Decret 162/2007, de 27 de desembre, del Consell, pel que s'aprova el Reglament dels Òrgans Territorials i Urbanístics de la Generalitat, en relació amb l'indicat article 273.2 del ROGTU.   
Per tot allò que s'ha exposat, resolc:  
Aprovar definitivament el Projecte de canalització del Barranc del Sol a Castelló de la Plana i notificar este acord a tots els interessats en l'expedient.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptat des de l'endemà a la notificació de la mateixa, d'acord amb el que establix els articles 116.1 i 117.1 de la Llei 4/1999 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la notificació de la mateixa, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això, sense perjuí que puga exercitar qualsevol altre recurs que crega oportú.  
València 15 d'abril de 2009.- El conseller de Medi Ambient, Aigua, Urbanisme i Habitatge: José Ramón García Antón.  
València, 28 d'abril de 2009.- El gerent de l'IVVSA: Fco. Javier Sogorb Guerra.